Gandia acull aquesta setmana la sisena prova de la SUP Race Mediterrani
05 juny 2018

## Gandia acull aquesta setmana la sisena prova de la SUP Race Mediterrani05 juny 2018Última actualització: 14 juliol 2025

![](../gestion/img/_AO_8981-copia.jpg)  
  

Gandia acull aquest diumenge 10 de juny, la sisena prova de la Sup Race Mediterrani, la competició de paddel surf es desenvoluparà enfront de l'escola de platja Gandia Surf, entre la platja nord i la platja de l’Auir.

La regidora d'Esports, Lydia Morant, acompanyada per Francisco García, en representació de l'Escola Gandia Surf, han comparegut en roda de premsa per a presentar la Gandia SUP Race Citrosol.

Morant ha destacat que “_aquesta competició s'ha consolidat com una prova referent en el calendari nacional, sent enguany la segona vegada consecutiva que se celebra en la nostra ciutat”_. Comptarà amb uns 70 regatistas de la Comunitat Valenciana i d'altres ciutats com Aranjuez i Sevilla.

Per la seua banda, García ha agraït la confiança que ha dipositat l'organització en l'escola i ha destacat l'excel·lència de la platja de Gandia per a la celebració d'aquest tipus d'esdeveniments. També ha donat les gàcies a l'ajuntament per la seua col·laboració, així com als sponsors. I en concret a l'empresa Citrosol. I ha destacat que _”la prova se celebra el dia després de la 10k de Gandia, donant-se l'oportunitat per a tots aquells que han vingut de fora, completen el seu cap de setmana turístic esportiu, acudint a veure la regata a peu de platja. I fins i tot tindran l'oportunitat de practicar els esports nàutics disponibles en l'escola de surf”_.

La Prova començarà a les 09:30 hores. Es donaran 5 eixides:

\-Sub 8 i Sub 10: una volta a un circuit de 800 metres

\-Sub 12: Una volta a un circuit d'1.250 metres

\-Sub 14: 2 voltes al circuit d'1.250 metres

\-Amateur i Sub 16: 2 Voltes al circuit de 2.000 metres

\-Elit i Sub 18: 3 voltes al circuit de 2.000 metres

Els circuits poden patir variacions en funció de les condicions del mar i el vent. Una vegada finalitzada la jornada de competició, sobre les 13:30 hores, tindrà lloc el lliurament de trofeus i s'oferirà un menjar per als participants i els acompanyants per a completar el dia de platja a Gandia.

[Twittear](https://twitter.com/share)